
 18.2.2020
 BG
 Официален вестник на Европейския съюз
 L 44/17
 РЕГЛАМЕНТ ЗА ИЗПЪЛНЕНИЕ (ЕС) 2020/219 НА КОМИСИЯТА
 от 17 февруари 2020 година
 за изменение на Регламент (ЕО) No 314/2004 на Съвета относно някои ограничителни мерки по отношение на Зимбабве
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
 като има предвид, че:
 (1)
 В приложение II към Решение 2011/101/ОВППС на Съвета (2) се определят физическите и юридическите лица, спрямо които трябва да се прилагат ограничения съгласно предвиденото в член 5 от това решение.
 (2)
 С Регламент (ЕО) No 314/2004 се привежда в действие посоченото решение до степента, в която е необходимо действие на равнището на Съюза. По-конкретно, в приложение III към Регламент (ЕО) No 314/2004 се изброяват лицата и образуванията, за които се отнася замразяването на финансови средства и икономически ресурси съгласно същия регламент.
 (3)
 На 17 февруари 2020 г. Съветът взе решение да заличи вписването за едно починало лице от приложение II към Решение 2011/101/ОВППС на Съвета.
 (4)
 Поради това приложение III към Регламент (ЕО) No 314/2004 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент (ЕО) No 314/2004 на Съвета се заменя с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 февруари 2020 година.
 За Комисията
 Председател
 Ursula VON DER LEYEN
 (1) ОВ L 55, 24.2.2004 г., стр. 1.
 (2) Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
 ПРИЛОЖЕНИЕ
 „ПРИЛОЖЕНИЕ III
 Списък на лицата и образуванията, посочени в член 6
 I. Лица
 Име (и евентуални псевдоними)
 Идентифицикационни данни
 Основания за включване в списъка
 2.
 Mugabe, Grace
 Родена на 23.7.1965 г.
 Паспорт AD001159
 Лична карта 63-646650Q70
 Бивш секретар на Лигата на жените на ZANU-PF (Национален африкански съюз на Зимбабве — Патриотичен фронт), участва в дейности, които сериозно накърняват демокрацията, зачитането на правата на човека и върховенството на закона. През 2002 г. поема ръководството на Iron Mask Estate; твърди се, че незаконно извлича големи печалби от добива на диаманти.
 5.
 Chiwenga, Constantine
 Командващ силите за отбрана на Зимбабве, генерал (бивш командващ в армията, генерал-лейтенант),
 роден на 25.8.1956 г.
 Паспорт AD000263
 Лична карта 63-327568M80
 Член на съвместното оперативно командване и съучастник във формирането или ръководството на държавната политика на репресии. Използва военни сили за превземане на ферми. По време на изборите от 2008 г. е главен инициатор на насилието, свързано с подготовката на президентските избори.
 6.
 Shiri, Perence (известен също като Bigboy) Samson Chikerema
 Генерал от военновъздушните сили,
 роден на 1.11.1955 г.
 Лична карта 29-098876M18
 Висш военен офицер, член на съвместното оперативно командване на ZANU-PF и съучастник във формирането или ръководството на държавната политика